རྩ་བའི་བོད་ཡིག་ཡར་རྒྱས་གཏོང་རྒྱུ་མེད་པ་མ་རེད།དཔེར་ན།དེང་སང་ནང་པ་སངས་རྒྱས་པའི་ཆོས་ཀྱི་སྐོར་ཞིག་བཤད་དགོས་བྱུང་ན་བོད་ཡིག་ཟླ་མ་ཐུང་བ་ཞིག་ཡོད།ཨིན་ཇིའི་སྐད་ཡིག་དང༌།ཕ་རན་སིའི་སྐད་ཡིག་སོགས་སྐད་ཡིག་གཞན་དག་གི་ནང་ལ་འདང་གི་ཡོད་པ་མ་རེད།ཡང་ཚན་རིག་ལྟ་བུའི་དེང་དུས་འཛམ་གླིང་གི་གནས་ཚུལ་གསར་པའི་རིགས་ཤོད་དགོས་བྱུང་ན་བོད་ཡིག་ནང་ལ་འདང་གི་ཡོད་པ་མ་རེད།དེ་ནི་ད་ལྟ་བེད་སྤྱོད་བྱེད་རྒྱུ་མ་བྱུང་བ་དང༌།སྐད་ཡིག་འདིའི་ནང་ལ་བེད་སྤྱོད་བྱ་ཐབས་མིང་ཚིག་ཡར་རྒྱས་གཏོང་མ་ཐུབ་པས་ལན་པ་མ་གཏོགས།རྩ་བའི་བོད་ཡིག་ཁོ་རང་གི་འདང་གི་མེད་པ་རྩ་བ་ནས་མ་རེད།དེ་འདྲ་ཡིན་སྟབས་གཞི་རྩའི་ང་ཚོས་བོད་ཡིག་ལ་ཤ་ཞེན་བྱས་ན་བོད་ཡིག་རང་ཉིད་ཕྱུག་ཏུ་དང།ཡར་རྒྱས་གཏོང་དགོས་པ་ཞིག་རེད།